मुंबई, एससी संवाददाता : एकता कपूर की फ़िल्म मिलन टॉकीज को ऐसी नज़र लगी है, कि फ़िल्म आगे ही नहीं बढ़ पा रही है । जब से इमरान ख़ान ने इस फ़िल्म को छोड़ा है, इसकी स्टार कास्ट ही तय नहीं हो पा रही है । इमरान के जाने के बाद पिछले दिनों ख़बरें आई थीं, कि शाहिद कपूर मिलन टॉकीज में काम कर रहे हैं, लेकिन फिर ये ख़बर भी आई, कि उन्होंने इसलिए फ़िल्म छोड़ दी है, क्योंकि फि़ल्म में उनके साथ श्रद्धा कपूर को बतौर मुख्य अभिनेत्री लिया गया था, जो शाहिद को मंजूर नहीं था ।